Document ID: 32012R0957

32012R0957
L 287/5
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 957/2012
od 17. listopada 2012.
o izmjeni Priloga I. Uredbi (EU) br. 605/2010 u pogledu brisanja unosa za Nizozemske Antile s popisa trećih zemalja iz kojih je dopušteno unošenje pošiljki sirovog mlijeka i mliječnih proizvoda u Uniju
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavak 1. prvi podstavak i članak 8. stavak 4.,
uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 11. stavak 1.,
budući da:
(1)
Uredbom (EZ) br. 854/2004 utvrđuju se posebna pravila organizacije službenih kontrola proizvoda životinjskog podrijetla. Njome se posebno predviđa da se proizvodi životinjskog podrijetla smiju uvoziti jedino iz treće zemlje ili dijela treće zemlje uvrštene na popis koji se sastavlja i ažurira u skladu s tom Uredbom.
(2)
Uredbom (EZ) br. 854/2004 također se predviđa da se pri sastavljanju i ažuriranju tih popisa moraju uzeti u obzir kontrole koje je Unija obavila u trećim zemljama kao i jamstva koja pružaju nadležna tijela trećih zemalja u pogledu usklađenosti ili istovrijednosti sa zakonodavstvom Unije o hrani i hrani za životinje te zdravstvenim pravilima za životinje koja su utvrđena u Uredbi (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (3).
(3)
U Prilogu I. Uredbi Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (4) naveden je popis trećih zemalja iz kojih je dopušteno unošenje pošiljki sirovog mlijeka i mliječnih proizvoda u Uniju.
(4)
Na popis u Prilogu I. Uredbi (EU) br. 605/2010 uvrštena je i autonomna država Nizozemski Antili.
(5)
Nakon unutarnje reforme u Kraljevini Nizozemskoj, koja je stupila na snagu 10. listopada 2010., Nizozemski Antili prestali su postojati kao autonomna država unutar navedene kraljevine. Istog datuma Curaçao i Sint Maarten dobili su status autonomnih država unutar Kraljevine Nizozemske, dok su Bonaire, Sint Eustatius i Saba postali posebne općine europskog dijela Kraljevine Nizozemske. Primjereno je stoga izbrisati unos za Nizozemske Antile s popisa navedenog u Prilogu I. Uredbi (EU) br. 605/2010.
(6)
Curaçao i Sint Maarten nisu izrazili interes za nastavak izvoza sirovog mlijeka i mliječnih proizvoda namijenjenih prehrani ljudi u Uniju. Stoga ih nije primjereno uvrstiti na popis naveden u Prilogu I. Uredbi (EU) br. 605/2010.
(7)
Uredbu (EU) br. 605/2010 treba stoga na odgovarajući način izmijeniti.
(8)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U Prilogu I. Uredbi (EU) br. 605/2010 briše se unos za Nizozemske Antile.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. listopada 2012.

Labels: 3
17
18